
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 56 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 54 
Συνδρομή κατά τη διέλευση σε περίπτωση απομάκρυν¬ 
σης υπηκόων τρίτων χωρών δια της αεροπορικής 
οδού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 του ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως τροποποι¬ 
ήθηκε με τα άρθρα 6 παρ. 4 του ν. 1440/1984 (Α' 70), 7 
του ν. 1775/1988 (Α' 101), 31 του ν. 2076/1992 (Α' 130), 19 
του ν. 2367/1995 (Α' 261), 22 του ν. 2789/2000 (Α' 21) και 
48 του ν. 3427/2005 (Α' 312). 

2. Τις διατάξεις του άρθρου δευτέρου παρ. 2 του 
ν.2077/1992 «Κύρωση της Συνθήκης για την Ευρωπαϊκή 
Ένωση και των σχετικών Πρωτοκόλλων και Δηλώσεων 
που περιλαμβάνονται στην τελική Πράξη» (Α' 136) και 
του άρθρου δευτέρου του ν. 2691/1999 «Κύρωση της 
Συνθήκης του Άμστερνταμ που τροποποιεί τη Συνθήκη 
για την Ευρωπαϊκή Ένωση, τις Συνθήκες περί ιδρύσεως 
των Ευρωπαϊκών Κοινοτήτων και ορισμένες συναφείς 
πράξεις, καθώς και των σχετικών πρωτοκόλλων και των 
δηλώσεων που περιλαμβάνονται στην Τελική Πράξη» 
(Α' 47). 

3. Τις διατάξεις της παρ. 3 του άρθρου 22 του ν.2362/ 
1995 «Περί Δημοσίου Λογιστικού, ελέγχου των δαπανών 
του Κράτους και άλλες διατάξεις» (Α' 247). 

4. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα Κυβερνητικά όργανα, που κυ¬ 
ρώθηκε με το άρθρο πρώτο του π.δ. 63/2005 (Α' 98). 

5. Τις διατάξεις της Οδηγίας 2003/110/ΕΚ του Συμ¬ 
βουλίου της 25ης Νοεμβρίου 2003 (ΕΕΙ_ 321/26 της 
6.12.2003). 

6. Το γεγονός ότι από τις διατάξεις του παρόντος δι¬ 
ατάγματος προκαλείται δαπάνη σε βάρος του κρατικού 
προϋπολογισμού ύψους 30.000 ευρώ περίπου ετησίως. Η 
ανωτέρω δαπάνη θα αντιμετωπισθεί από τις πιστώσεις 
που θα εγγράφονται προς τούτο στον προϋπολογισμό 
του Υπουργείου Δημόσιας Τάξης (Ειδ. Φ. 43-110 «ΕΛ¬ 
ΛΗΝΙΚΗ ΑΣΤΥΝΟΜΙΑ» ΚΑΕ 5143). 

7. Την υπ’ αριθμ. 18/2007 Γνωμοδότηση του Συμβουλίου 
της Επικράτειας, ύστερα από πρόταση των Υπουργών 


13 Μαρτίου 2007 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών, Εξωτερικών, Δικαιοσύνης, 
Μεταφορών και Επικοινωνιών και Δημόσιας Τάξης, απο¬ 
φασίζουμε: 

Άρθρο 1 
Αντικείμενο 

1. Με το παρόν διάταγμα, επιχειρείται η προσαρμογή 
της ελληνικής νομοθεσίας στην Οδηγία 2003/110/ΕΚ του 
Συμβουλίου της Ευρωπαϊκής Ένωσης της 25ης Νοεμβρί¬ 
ου 2003, όσον αφορά τη συνδρομή κατά τη διέλευση σε 
περίπτωση απομάκρυνσης δια της αεροπορικής οδού 
(ΕΕ 1_ 321/26 της 6.12.2003). Σκοπός του παρόντος είναι 
να καθορισθούν τα μέτρα για παροχή συνδρομής μεταξύ 
των αρμοδίων αρχών των αερολιμένων διέλευσης των 
κρατών μελών της Ευρωπαϊκής Ένωσης στις απομα¬ 
κρύνσεις δια της αεροπορικής οδού υπηκόων τρίτων 
χωρών, που υπόκεινται σε απόφαση απομάκρυνσης, 
μετά ή άνευ συνοδείας. 

2. Οι διατάξεις του παρόντος εφαρμόζονται τηρουμέ- 
νων των διατάξεων: 

α. Της σύμβασης της 14ης Σεπτεμβρίου 1963 περί πα¬ 
ραβάσεων και άλλων τινών πράξεων τελουμένων επί 
αεροσκαφών (σύμβαση του Τόκιο), η οποία κυρώθηκε 
με το ν.δ. 734/1970 (Α' 33/1971) και ιδίως των σχετικών 
με την επί του αεροσκάφους εξουσία του κυβερνήτη 
του αεροσκάφους και ζητήματα ευθύνης. 

β. Του παραρτήματος 9 της σύμβασης περί του Οργα¬ 
νισμού Διεθνούς Πολιτικής Αεροπορίας (σύμβαση ΙΟΑΟ) 
της 7ης Δεκεμβρίου 1944, αναφορικά με την ενημέρωση 
των αεροπορικών εταιρειών σχετικά με την πραγματο¬ 
ποίηση απομακρύνσεων, μετά ή άνευ συνοδείας, όπως 
κυρώθηκε με το ν. 211/1974 (Α' 33). 

γ. Της σύμβασης της Γενεύης, περί του καθεστώτος 
των προσφύγων της 28ης Ιουλίου 1951, που κυρώθηκε 
με το ν.δ. 3989/1959 (Α' 201), όπως τροποποιήθηκε από 
το πρωτόκολλο της Νέας Υόρκης της 31ης Ιανουάριου 
1967, που κυρώθηκε με τον α.ν. 389/1968 (Α' 125) και της 
Ευρωπαϊκής Σύμβασης για την προάσπιση των δικαιω¬ 
μάτων του ανθρώπου και των θεμελιωδών ελευθεριών, 
που κυρώθηκε με το ν.δ. 53/1974 (Α' 256). 

δ. Των διεθνών συμβάσεων για την έκδοση προσώ¬ 
πων. 

3. Τα κυριαρχικά δικαιώματα της Χώρας, ιδίως όσον 
αφορά την επιβολή μέτρων άμεσου καταναγκασμού 

κατά υπηκόων τρίτων χωρών που αντιστέκονται κατά 
την απομάκρυνση παραμένουν ανεπηρέαστα. 

Άρθρο 2 

Ορισμοί 

Για τους σκοπούς του παρόντος προεδρικού διατάγ¬ 
ματος, νοούνται ως: 

α. «υπήκοος τρίτης χώρας»: το πρόσωπο που δεν είναι 
υπήκοος κράτους μέλους της Ευρωπαϊκής Ένωσης, της 
Δημοκρατίας της Ισλανδίας, του Βασιλείου της Νορβη¬ 
γίας και της Συνομοσπονδίας της Ελβετίας, 
β. «αιτούν κράτος μέλος»: το κράτος μέλος το οποίο 
εκτελεί απόφαση απομάκρυνσης κατά υπηκόου τρίτης 
χώρας και το οποίο αιτείται τη διέλευση μέσω του 
αερολιμένος διέλευσης άλλου κράτους μέλους, 
γ. «κράτος μέλος προς το οποίο απευθύνεται η αί¬ 
τηση» ή «κράτος μέλος διέλευσης»: το κράτος μέλος 
μέσω του αερολιμένα διέλευσης του οποίου πρόκειται 
να πραγματοποιηθεί η διέλευση, 
δ. «συνοδός»: όλα τα πρόσωπα του αιτούντος κράτους 
μέλους που είναι υπεύθυνα για τη συνοδεία του υπηκόου 
τρίτης χώρας, συμπεριλαμβανομένων των επιφορτισμέ¬ 
νων με την ιατρική περίθαλψη και των διερμηνέων, 
ε. «διέλευση δια της αεροπορικής οδού»: η διέλευση του 
υπηκόου τρίτης χώρας και, εάν είναι απαραίτητο, των 
συνοδών, μέσω του χώρου του αεροδρομίου του κράτους 
μέλους προς το οποίο απευθύνεται η αίτηση, με σκοπό 
την απομάκρυνση δια της αεροπορικής οδού. 

Άρθρο 3 

Προϋποθέσεις συνδρομής 

1. Γ ια την επιστροφή, δια της αεροπορικής οδού, ενός 
υπηκόου τρίτης χώρας, σε βάρος του οποίου υφίσταται 
απόφαση απομάκρυνσης, εξετάζεται από την αρμόδια 
αρχή εάν είναι δυνατή η χρήση απευθείας πτήσης προς 
τη χώρα προορισμού. 

2. Εάν για την επιστροφή του ως άνω υπηκόου τρίτης 
χώρας, δεν μπορεί, για εύλογους πρακτικούς λόγους να 
χρησιμοποιηθεί απευθείας πτήση προς τη χώρα προορι¬ 
σμού, μπορεί να ζητηθεί διέλευση δια της αεροπορικής 
οδού μέσω άλλου κράτους μέλους. Αίτηση διέλευσης 
δια της αεροπορικής οδού δεν πρέπει καταρχήν να 
υποβάλλεται εάν το μέτρο απομάκρυνσης απαιτεί αλ¬ 
λαγή αερολιμένος εντός της επικράτειας του κράτους 
μέλους προς το οποίο απευθύνεται η αίτηση. 

3. Με την επιφύλαξη των υποχρεώσεων του άρθρου 
1 παρ. 2, η αρμοδία αρχή, στην περίπτωση που της 
απευθύνεται αίτηση, μπορεί να αρνηθεί τη διέλευση 
του υπηκόου τρίτης χώρας δια της αεροπορικής οδού, 
εάν: 

α. πρόκειται να ασκηθεί σε βάρος του ποινική δίω¬ 
ξη για αδίκημα ή αυτός καταζητείται προκειμένου να 
εκτίσει ποινή, 

β. δεν είναι εφικτή η διέλευση μέσω άλλων κρατών ή 
η αποδοχή από τη χώρα προορισμού του, 
γ. το μέτρο απομάκρυνσης απαιτεί αλλαγή αερολιμέ¬ 
νος εντός της ελληνικής επικράτειας, 
δ. η αιτούμενη συνδρομή δεν είναι δυνατή σε μια συ¬ 
γκεκριμένη χρονική στιγμή για πρακτικούς λόγους, ή 
ε. ο υπήκοος τρίτης χώρας συνιστά απειλή για τη 
δημόσια τάξη, τη δημόσια ασφάλεια, τη δημόσια υγεία 
ή τις διεθνείς σχέσεις της Χώρας. 


4. Στην περίπτωση που η Χώρα δεν δύναται για πρα¬ 
κτικούς λόγους να παρέχει την αιτούμενη συνδρομή, 
ορίζει το συντομότερο δυνατόν, και όχι πέραν των τριών 
ημερών από την ημερομηνία παραλαβής της αίτησης, 
στο αιτούν κράτος μέλος, ημερομηνία, όσο το δυνατόν 
εγγύτερη προς αυτή που ζητήθηκε αρχικά, κατά την 
οποία μπορεί να παρασχεθεί συνδρομή σε διέλευση 
δια της αεροπορικής οδού, εφόσον πληρούνται οι λοι¬ 
ποί όροι. 

5. Η αρμοδία αρχή, μπορεί να ανακαλέσει τις άδειες 
διέλευσης δια της αεροπορικής οδού που έχει ήδη εκ- 
δώσει, εφόσον καθίστανται γνωστά, εκ των υστέρων, 
περιστατικά που κατά την παράγραφο 3, δικαιολογούν 
την άρνηση της διέλευσης. 

6. Η αρμοδία αρχή, όταν απορρίπτει αίτηση ή ανακαλεί 
άδεια διέλευσης δια της αεροπορικής οδού, σύμφωνα 
με τις παραγράφους 3 και 5, αντίστοιχα ή για οποιο- 
δήποτε άλλο λόγο που καθιστά αδύνατη τη διέλευση, 
ενημερώνει αμέσως και εξηγεί τους λόγους στο κράτος 
μέλος που υπέβαλε την αίτηση. 

Άρθρο 4 

Προϋποθέσεις Εκτέλεσης - Προθεσμίες - 
Αρμόδιες Αρχές 

1. Η αίτηση διέλευσης δια της αεροπορικής οδού, μετά 
ή άνευ συνοδείας και παροχής των μέτρων συνδρομής 
της παραγράφου 1 του άρθρου 5, υποβάλλεται γραπτώς 
στο κράτος μέλος διέλευσης, το συντομότερο δυνα¬ 
τό και οπωσδήποτε όχι αργότερα από δύο (2) ημέρες 
πριν από τη διέλευση. Η εν λόγω προθεσμία δεν ισχύει 
σε ιδιαίτερα επείγουσες και δεόντως αιτιολογημένες 
περιπτώσεις. 

2. α. Η αρμοδία αρχή, όταν της απευθύνεται αίτηση 
διέλευσης, ανακοινώνει αμέσως την απόφαση επί της 
αιτήσεως το αργότερο εντός δύο ημερών. Η προθεσμία 
αυτή μπορεί να παρατείνεται, σε δεόντως αιτιολογη¬ 
μένες περιπτώσεις, επί 48 ώρες, κατ' ανώτατο όριο. 
Μια διέλευση δια της αεροπορικής οδού δεν δύναται ν' 
αρχίζει χωρίς την προηγούμενη έγκριση της αρμόδιας 
ημεδαπής αρχής στην οποία υποβλήθηκε το αίτημα. 

β. Σε περίπτωση που η αρμοδία αρχή της Χώρας, 
στην οποία απευθύνεται η αίτηση, δεν απαντήσει εντός 
της προθεσμίας που αναφέρεται στο στοιχείο α', η 
επιχείρηση διέλευσης μπορεί να αρχίσει μόνο δια κοινο- 
ποιήσεως στις αρμόδιες αρχές της Χώρας από μέρους 
του αιτούντος κράτους μέλους. Η επιχείρηση διέλευ¬ 
σης μπορεί να αρχίσει μόνο δια κοινοποιήσεως, εφόσον 
αυτό προβλέπεται σε διμερή ή πολυμερή συμφωνία, 
συναφθείσα μεταξύ της Χώρας και κράτους μέλους ή 
κρατών μελών. Σε αυτή την περίπτωση η Χώρα κοινο¬ 
ποιεί, όπως και τα λοιπά κράτη μέλη, στην Επιτροπή 
τις παραπάνω συμφωνίες. 

3. Γ ια τη διεκπεραίωση της αίτησης, σύμφωνα με την 
παρ. 1, διαβιβάζονται οι πληροφορίες, που περιλαμβάνο¬ 
νται στο έντυπο του παραρτήματος του άρθρου 9. 

Τα απαιτούμενα μέτρα για την επικαιροποίηση και την 
προσαρμογή της αίτησης διέλευσης, ως έχει στο παράρ¬ 
τημα, καθώς και των μεθόδων διαβίβασής της, λαμβά- 
νονται, σύμφωνα με τη διαδικασία που αναφέρεται στα 
άρθρα 5 και 7 της υπ’ αριθμ. 1999/468/ΕΚ απόφασης. 

4. Η αρμοδία αρχή της Χώρας ως αιτούν κράτος μέ¬ 
λος, αποστέλλει τις αιτήσεις της παραγράφου 1, στην 
οριζόμενη, από το κράτος μέλος διέλευσης, κεντρική 

αρχή. Η κεντρική αρχή κάθε κράτους μέλους ορίζει τα 
σημεία επαφής για όλους τους σχετικούς αερολιμένες 
διέλευσης με τα οποία μπορεί να υπάρχει επαφή καθ' 
όλη τη διάρκεια των επιχειρήσεων διέλευσης. 

Άρθρο 5 

Διαδικασίες Εκτέλεσης - Προθεσμίες - 
Μέτρα Συνδρομής - Δαπάνες 

1. Η επιχείρηση διέλευσης πραγματοποιείται το συντο¬ 
μότερο δυνατόν και το πολύ εντός εικοσιτετραώρου. 

2. Η Χώρα ως κράτος μέλος διέλευσης, με την επι¬ 
φύλαξη αμοιβαίων διαβουλεύσεων με το έτερο κράτος 
μέλος, στα πλαίσια των διαθέσιμων μέσων και σύμ¬ 
φωνα με τα σχετικά διεθνή πρότυπα, λαμβάνει κάθε 
απαιτούμενο μέτρο συνδρομής από την προσγείωση 
και το άνοιγμα της θύρας του αεροσκάφους, μέχρις 
ότου εξασφαλισθεί η αναχώρηση του υπηκόου τρίτης 
χώρας. Δεν απαιτούνται αμοιβαίες διαβουλεύσεις στις 
περιπτώσεις παροχής επείγουσας ιατρικής περίθαλψης 
στον υπήκοο τρίτης χώρας ή τον συνοδό του. 

3. Τα μέτρα συνδρομής συνίστανταί: 

α. στην παραλαβή του υπηκόου τρίτης χώρας από 
το αεροσκάφος και τη συνοδεία του/της εντός των 
ορίων του αεροδρομίου διέλευσης, ιδίως προκειμένου 
να επιβιβασθεί στην πτήση ανταπόκρισης, 
β. στην παροχή επείγουσας ιατρικής περίθαλψης στον 
υπήκοο τρίτης χώρας και, εάν χρειασθεί, στον/στην συ¬ 
νοδό, 

γ. στη διατροφή του υπηκόου τρίτης χώρας και, εάν 
χρειασθεί, του/της συνοδού, 
δ. στην παραλαβή, φύλαξη και διαβίβαση ταξιδιωτικών 
εγγράφων, ιδίως στην περίπτωση απομακρύνσεων άνευ 
συνοδείας, 

ε. σε περιπτώσεις διέλευσης άνευ συνοδείας, στην 
ενημέρωση του αιτούντος κράτους μέλους όσον αφορά 
τον τόπο και το χρόνο αναχώρησης του υπηκόου τρίτης 
χώρας από το έδαφος της Χώρας, 
στ. στην ενημέρωση του αιτούντος κράτους μέλους 
όσον αφορά τυχόν σοβαρά συμβάντα κατά τη διάρκεια 
της διέλευσης του υπηκόου τρίτης χώρας. 

4. Η Χώρα ως κράτος μέλος διέλευσης μπορεί, σύμ¬ 
φωνα με τις διατάξεις της κείμενης νομοθεσίας: 

α. να οδηγήσει και να τακτοποιήσει τους υπηκόους 
τρίτης χώρας σε ασφαλή εγκατάσταση, 
β. να χρησιμοποιήσει νόμιμα μέσα προκειμένου να 
προληφθεί ή να τερματιστεί κάθε απόπειρα του υπη¬ 
κόου τρίτης χώρας να αντισταθεί στη διέλευση. 

5. Με την επιφύλαξη των διατάξεων της παρ. 1 του 
άρθρου 6, σε περιπτώσεις κατά τις οποίες δεν μπορεί 
να εξασφαλισθεί η ολοκλήρωση της επιχείρησης διέ¬ 
λευσης, παρά τη συνδρομή που παρέχεται σύμφωνα με 
τις παρ. 1, 2 και 3, η Χώρα ως κράτος μέλος διέλευσης 
μπορεί, κατόπιν αιτήσεως και σε διαβούλευση με το 
έτερο κράτος μέλος, να λαμβάνει όλα τα απαιτούμε- 
να μέτρα συνδρομής για τη συνέχιση της επιχείρησης 
διέλευσης. Στις περιπτώσεις αυτές, η προθεσμία που 
αναφέρεται στην παρ. 1 μπορεί να παρατείνεται επί 48 
ώρες, κατ' ανώτατο όριο. 

6. Οι αρμόδιες αρχές της Χώρας, όταν της απευθύ¬ 
νεται η αίτηση, φέρουν την ευθύνη των λαμβανομένων 
μέτρων και αποφασίζουν σχετικά με τη φύση και το 
βαθμό της παρεχόμενης συνδρομής, σύμφωνα με τις 
διατάξεις των παρ. 2, 3, 4 και 5. 


7. α. Οι δαπάνες που προκύπτουν από την παροχή των 
υπηρεσιών από μέρους της Χώρας, ως κράτος μέλος 
διέλευσης, σύμφωνα με την παρ. 3 στοιχεία β' και γ', 
βαρύνουν το αιτούν κράτος μέλος. Επίσης το αιτούν 
κράτος μέλος, βαρύνουν και οι λοιπές δαπάνες στο 
βαθμό που είναι πραγματικές και μετρήσιμες, σύμφωνα 
με τις παρεχόμενες από τη Χώρα κατάλληλες πλη¬ 
ροφορίες όσον αφορά τα κριτήρια υπολογισμού των 
δαπανών αυτών. 

β. Οι ως άνω δαπάνες βαρύνουν αντίστοιχα τη Χώρα 
όταν είναι το αιτούν κράτος μέλος, σύμφωνα με τις πα¬ 
ρεχόμενες από το κράτος μέλος διέλευσης κατάλληλες 
πληροφορίες όσον αφορά τα κριτήρια υπολογισμού των 
δαπανών αυτών. 

Άρθρο 6 

Αδυναμία Εκτέλεσης - Δαπάνες 

1. Η αρμοδία αρχή, όταν απευθύνει αίτηση διέλευσης 
υποχρεούται να επαναδεχθεί αμέσως τον υπήκοο τρίτης 
χώρας, εάν: 

α. απορρίφθηκε η αίτηση ή ανακλήθηκε η άδεια διέ¬ 
λευσης δια της αεροπορικής οδού σύμφωνα με τις παρ. 
3 και 5 του άρθρου 3, 

β. κατά τη διάρκεια της διέλευσης, ο υπήκοος τρίτης 
χώρας εισήλθε χωρίς άδεια στο κράτος μέλος προς το 
οποίο απευθύνεται η αίτηση, 

γ. η απομάκρυνση του υπηκόου τρίτης χώρας σε άλλη 
χώρα διέλευσης ή στη χώρα προορισμού, ή η επιβίβαση 
στην πτήση ανταπόκρισης απέτυχε, ή 

δ. η διέλευση δια της αεροπορικής οδού δεν είναι 
δυνατή για άλλο λόγο. 

2. Το κράτος μέλος προς το οποίο απευθύνεται η 
αίτηση παρέχει τη συνδρομή του για την επανεισδοχή 
στη Χώρα του υπηκόου τρίτης χώρας, στις περιπτώσεις 
που αναφέρονται στην παράγραφο 1. Οι δαπάνες που 
προκύπτουν κατά την απομάκρυνση του υπηκόου τρίτης 
χώρας βαρύνουν τη Χώρα. 

3. Οι ανωτέρω υποχρεώσεις βαρύνουν τη Χώρα όταν 
της απευθύνεται αίτηση διέλευσης. Στην περίπτωση 
αυτή οι δαπάνες που προκύπτουν κατά την απομά¬ 
κρυνση του υπηκόου τρίτης χώρας βαρύνουν το αιτούν 
κράτος μέλος. 

Άρθρο 7 

Αρμοδιότητες - Υποχρεώσεις Συνοδών 

1. Κατά τη διενέργεια της επιχείρησης διέλευσης, οι 
εξουσίες των συνοδών περιορίζονται στην αυτοάμυνα. 
Σε περίπτωση απουσίας οργάνων επιβολής του νό¬ 
μου του κράτους μέλους διέλευσης ή για τη στήριξη 
οργάνων επιβολής του νόμου, οι συνοδοί μπορούν να 
προβούν σε εύλογη και ανάλογη δράση για την αντι¬ 
μετώπιση άμεσου και σοβαρού κινδύνου, προκειμένου ο 
υπήκοος τρίτης χώρας να μην αποδράσει, να μην προ- 
καλέσει σωματική βλάβη στον εαυτό του ή σε τρίτους, 
ή υλικές ζημίες. Σε κάθε περίπτωση, οι συνοδοί πρέπει 
να συμμορφώνονται προς τη νομοθεσία του κράτους 
μέλους προς το οποίο απευθύνεται η αίτηση. 

2. Οι συνοδοί δεν φέρουν όπλα κατά τη διάρκεια της 
διέλευσης δια της αεροπορικής οδού και φέρουν πολι¬ 
τική περιβολή. Επιδεικνύουν τα απαιτούμενα έγγραφα 
προκειμένου να πιστοποιήσουν την ταυτότητά τους, 
συμπεριλαμβανομένης της άδειας διέλευσης την οποία 
χορήγησε το κράτος μέλος διέλευσης ή ανάλογα με 

την περίπτωση, την κοινοποίηση που αναφέρεται στο 
άρθρο 4 παράγραφος 2, κατόπιν αιτήσεως του κράτους 
μέλους προς το οποίο απευθύνεται η αίτηση. 

Άρθρο 8 

Μέθοδοι συνεργασίας 

1. Η Διεύθυνση Αλλοδαπών του Αρχηγείου Ελληνικής 
Αστυνομίας ορίζεται ως κεντρική αρχή της Χώρας αρμό¬ 
δια, για την αποστολή και λήψη αιτήσεων διέλευσης δια 
της αεροπορικής οδού, μετά ή άνευ συνοδείας βάσει της 
παρ. 1 του άρθρου 4 και την παροχή σχετικών μέτρων 
συνδρομής, βάσει του άρθρου 5. Η ανωτέρω υπηρεσία 
στα πλαίσια των αρμοδιοτήτων της: 

α. Χρησιμοποιεί κάθε πρόσφορο μέσο συνεργασίας 
και ανταλλαγής πληροφοριών με τις αρχές των λοιπών 


κρατών μελών της Ε.Ε. για την εφαρμογή του παρό¬ 
ντος. 

β. Αποφαίνεται επί των αιτήσεων διέλευσης και δια¬ 
βιβάζει την απόφαση που αφορά την έγκριση ή μη της 
διέλευσης, χρησιμοποιώντας τα ταχύτερα πρόσφορα 
μέσα. 

2. Ως σημεία επαφής για τους αερολιμένες διέλευσης 
της Χώρας με τα οποία μπορεί να υπάρχει επαφή καθ' 
όλη τη διάρκεια των επιχειρήσεων διέλευσης ορίζο¬ 
νται οι κατά τόπο αρμόδιες αστυνομικές υπηρεσίες που 
ασκούν τον έλεγχο διαβατηρίων ή συναλλάγματος. 

Άρθρο 9 

Προσαρτάται, και αποτελεί αναπόσπαστο μέρος του 
παρόντος διατάγματος, Παράρτημα, το οποίο έχει ως 
ακολούθως: 


ΠΑΡΑΡΤΗΜΑ 

I Αίτηση διέλευσης με σκοπό την απομάκρυνση δια της αεροπορικής οδού 

(σύμφωνα με το άρθρο 4 της οδηγίας 2003/1 10/ΕΚ του Συμβουλίου, της 25ης Νοεμβρίου 2003, όσον αφορά τη συνδρομή κατά τη διέλευση σε περίπτωση απομάκρυνσης δια 
της αεροπορικής οδού (ΕΕ ί 321 της 6 12.2003. σ. 26)]. 


(Αιτούσα υπηρεσία) Αρχή: 

Τόπος^μερομηνία. 

Τ ηλέφιυνιΥιΙπιί/ΤΙλεκτροττκή διιπΑκΌη 

Διεύθυνση: 

Ονοματεπώνυμο υπαλλήλου: 


Υπογραφή: 




(Υπηρεσία παραλήπτης) 

Αιεΰ9υνση:Γενικά στοιχεία για τον υπήκοο τρίτης χώρας τον οποίον αφορά η αίτηση διέλευοης 


Αριθμός 

αιτήσεως 

Επώνυμο 

Όνομα 

Φύλο 

Ημερομηνία 

γένιησης 

Τόπος 

γέννησης 

Υπηκοότητα 

Ταξιδιωτικό έγγραφο 
Αριβ,/είδος/διάρκεια 
ισχύος 

Αριθμός θεώρησης 
χορηγηθείσης 

από τρίτη χώρα (εάν απαιτείται) 

■ 









2 










Στοιχεία πτήσης 


ΑριΟ. πτήσης 

Τόπος αναχώρησης 

Ημερομηνία 

αναχώρησης 

Ώρα αναχώρησης 

Τόπος άφιξης 

Ημερομηνία άφιξης 

Ωρα άφιξης 

Ειδικέ; πληροφορίες 


Συνοδεύεται ο υπήκοος τρίτης χώρας; 


Π ναι Π όχι (λόμοσακω καθήκοντα: 


Συνισιάται η παρουσία αστυνομικής συνοδείας στο αεροδρόμιο; 
Απαιτείται ιατρική περίθαλψη; 


Π ναι Π όχι 


Αννας ποια 


Εξακρψώσιμες μεταδοτικές ασθένειες!*); Πρότερες 


Π ναι Π όχι Αν \·αι, ποιες 


ανεπιτυχείς προσπάθειες απομάκρυνσης; 


ΓΙ ναι Π ό * 1 Αν νέα, λόγοι; 


Άλλες παρατηρήσεις 


Σημείωση: Όταν υπεβλήθη η αίτηση, δεν ήταν γνωστός κανένας εκ των λόγων άρνηση; σύμφωνα με το άρθρο 3, παράγραφοι 3 κω 5 της οδηγίας 
2003/110/ΕΚ. 


Επιτρέπεται η διέλευση. Δεν 

επιτρέπεται η διέλευση. 

*·· 

Αιτιολογία.· 


Απόφαση της υπηρεσία; του κράτους προς το οποίο απευθύνεται η αίτηση 

Ρ 

Ώ 


(σνοματεπώνυμιο/υπχτγραφινημερομηνία) (*) Η πληροφορία αυτή παρέχεται σύμφωνα με το εφαρμοστέο εθνικό ή διεθνές δίκαιο. 

Άρθρο 10 
Έναρξη ισχύος 

Η ισχύς του παρόντος διατάγματος αρχίζει από την 6 Δεκεμβρίου 2005. 

Στον Υπουργό Δημόσιας Τάξης αναθέτουμε τη δημοσίευση και εκτέλεση του παρόντος διατάγματος. 

Αθήνα, 6 Μαρτίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΠΡΟΚ. ΠΑΥΛΟΠΟΥΛΟΣ 

ΕΞΩΤΕΡΙΚΩΝ 

ΘΕΟΔ. ΜΠΑΚΟΓΙΑΝΝΗ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΜΙΧ.-ΓΕΩΡΓΙΟΣ ΛΙΑΠΗΣ 


ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

ΓΕΩΡΓ. ΑΛΟΓΟΣΚΟΥΦΗΣ 

ΔΙΚΑΙΟΣΥΝΗΣ 

ΑΝΑΣΤ. ΠΑΠΑΛΗΓΟΥΡΑΣ 

ΔΗΜΟΣΙΑΣ ΤΑΞΗΣ 

ΒΥΡΩΝ Γ. ΠΟΛΥΔΩΡΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οάτοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίηΙθΓπβΙ; ΗΙίρ;//νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.οΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Τιΐΐρ://νννννν·£ΐ·(ΐΓ - ε-ιπείΙ: ννοί)Γτΐ35ΐ£ΐ@&Τ·αΓ 

































